Ижара алуучу

Ижара алуучу - жеке жана юридикалык жактар менен ижара келишимин түзүү аркылуу мамлекеттик же менчик мүлктү убактылуу ээлик кылууга жана пайдаланууга алуучу жак. Мамлекеттик менчик укугундагы мүлк конкурс, жеке менчик укугундагы мүлк эки тараптуу келишим түзүү аркылуу жеке жана юридикалык жактарга берилет. Ижара келишиминин шарттарын тараптар өздөрү аныкташат. Ижара алуучу убактылуу пайдаланууга берилген буюмду тескөөгө укугу жок. Ижара алуучу ижара акысын убагында төлөп турууга, мүлктү келишимге ылайык пайдаланууга, бузбай урунууга, өз эсебинен оңдоп-түзөөгө (эгерде мыйзамда же келишимде башкача шарт каралбаса), келишимдин мөөнөтү бүткөндө нормадагы эскиришин эске алуу менен тиешелүү абалда өткөрүп берүүгө милдеттүү. Мамлекеттик, кооперациялык жана бөлөк коомдук ишканалар (уюмдар), алардын бөлүмдөрүяүн коллективдери, жарандар жана жарандардын топтору ижара алуучу боло алат. 
Категория:Юридикалык аталгылар жана түшүнүктөр
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5